Brannen i Grenfell Tower

**Brannen i Grenfell Tower** brøt ut natt til 14. juni 2017 i London-bydelen Kensington. Brannen startet i en av de nederste etasjene i Grenfell Tower, en boligblokk på 24 etasjer. Brannen spredte seg raskt til de øvrige etasjene og resulterte i 72 døde og 108 tilskadekomne. Stuart Cundy fra Metropolitan Police Service opplyste 16. juni at seks av de omkomne ble funnet nedenfor bygningen. To døde på sykehus. 

Hundrevis av brannfolk og 45 brannbiler rykket ut for å slukke brannen. 65 mennesker ble reddet ut av brannvesenet. Ca. 40 familier måtte tilbringe natten i krisesentre.

Det ble anslått at det på tidspunktet brannen startet, befant seg opptil 600 personer i de 120 leilighetene (med ett eller to soverom). 
Renovering av høyblokken påbegynt i 2016, med oppsetting av brannfarlig aluminiumskledning i tillegg til manglende brannskillere, forårsaket den lynraske brannspredningen.«Reglene som skal passe på oss alle», *[[Dagsavisen]]* 6. september 2025

Etter denne katastrofebrannen vedtok regjeringen endringer i bygge- og brannforskriftene i England. Blant annet skal det være automatiske vannsprinklere i bolighus høyere enn 11 meter.''Government mandates installation of sprinklers in highrise housing blocks over 11 meters, BAFSA'' I februar 2025 ble det vedtatt å rive høyhuset over en periode på to år.''Grenfell Tower to be taken down after deadly 2017 fire,'' Le Monde 7. februar 2025

## Årsak og brannsikkerhet
Allerede i 1999 ble det reist spørsmål om brannsikkerheten i Grenfell Tower. Umiddelbart etter brannen kritiserte borgermesteren i London, Sadiq Khan, bygningens sikkerhetsforanstaltninger, som ved brann rådet beboere til å forbli i sine leiligheter. 

Kensington er en av Londons penere bydeler, og Grenfell-tårnet var ingen øyenslyst. Det ble bestemt å forskjønne høyblokken med ny fasade, mot beboernes ønske. I 2014 ble det utlyst anbudsrunde,«Reglene som skal passe på oss alle», ''Dagsavisen'' 6. september 2025 og oppdraget gikk til det britiske firmaet Rydon''Grenfell legacy and developer accountability; wfw.com'' som gjorde bruk av en rekke underleverandører, deriblant det amerikanske firmaet Arconic som markedsførte og leverte de fatale aluminiumsplatene med brannfarlig Reynobond PE, enda de visste dette ikke oppfylte sikkerhetsreglene - noe Arconic unnlot å opplyse investorene om.''Recovers 74 million for Arconic investors case arises from tragic Grenfell Tower fire'' Bydelene Kensington og Chelsea skal ha brukt £8,6 millioner på den fatale oppgraderingen av høyhuset.''Grenfell-massacre: Burning and looting''

Den nye fasadekledningen med brennbar kjerne var av en type som blant annet i USA er forbudt i bygg over 12 meters høyde. Den flammehemmende varianten skal ha kostet omkring 2 pund mer per kvadratmeter, tilsvarende kr&nbsp;55&nbsp;000 for hele blokken. Invitasjon til anbud for renoveringen ble lagt ut i 2014. Oppdraget gikk til det britiske selskapet Rydon som tilbød seg å gjøre arbeidet for 8,7 millioner pund, 2,5 millioner lavere enn konkurrenten Leadbitter. Renovering omfattet blant annet ny sentralvarme og utskifting av kledning til en mer energieffektiv type. Rydon leide inn en rekke underleverandører for hver del av oppdraget. Arkitektselskapet Studio E hadde også ansvaret for spesifisering av materialer. Selskapet Harley Curtain Wall påtok seg arbeidet med utskifting av kledning for 2,5 millioner pund. Det amerikanske selskapet Arconic leverte aluminiumsplatene, mens det britiske selskapet Celotex leverte isolasjonen. Selskapet Omnis skar til fasadeplatene. Alle de involverte bedriftene ble gransket av britiske myndigheter.

Brannen medførte en generell diskusjon om brannsikkerhet i høyhus.

Grenfell Action Group advarte allerede i 2013 eieren av bygningen, *[[Kensington and Chelsea|Royal Borough of Kensington og Chelsea]]* (RBKC) og *Kensington and Chelsea Tenant Management Organisation*, om bygningens mulige sikkerhetsproblemer. Dette ble oversett. 

Den 16. juni opplyste politiet i London at intet tydet på at brannen var påsatt. Samtidig ble opplyst at  Storbritannias statsminister, Theresa May, hadde beordret en gjennomgripende og åpen granskning av brannen, i tillegg til at politiet hadde åpnet en undersøkelse. Statsminister David Cameron stod for en politikk som tok sikte på dereguleringer, med slagord som *bonfire of red tape* («på bålet med den røde sperretape'n»), jfr Camerons nyttårsforsett i 2011: *kill off the health and safety culture for good*Andrew Woodcock, Dan Bentley og Ben Glaze: ''I will kill off safety culture,'' Independent 5. januar 2012 til fordel for næringslivet. Camerons regel var «1 inn og 1 ut»; så skulle en ny forskrift vedtas, måtte en gammel utgå. Dereguleringen i hans regjeringstid medførte at brannsikkerhet ble vraket; dette inngikk i målet om å rasere regelverket. En 1&nbsp;700 siders rapport utpekte ikke en enkelt person som skyldig, men tiårs svikt i ansvar og forvaltning hos styresmakter og utbyggere.«Reglene som skal passe på oss alle», ''Dagsavisen'' 6. september 2025 

Brannen  i Grenfell Tower begynte etter varmegang i kjøleskapet i leilighet 16''Fire started in hotpoint fridge-freezer, say police'', BBC 23. juni 2017 i fjerde etasje. Beboeren som hadde bodd der i 25 år, våknet av brannalarmen og oppdaget røyk fra sin Hotpoint kjøleskapsfryser. Han så ingen flammer, og måtte ringe brannvesenet flere ganger før han kom igjennom. Samtidig dundret han på naboenes dører og ropte at det brant.Owen Bowcott: ''Grenfell Tower inqury: kitchen fire resident did nothing wrong,'' Guardian 6. juni 2018

## Referanser


## Eksterne lenker
*